ELŐTERJESZTÉS

Sóly Község Önkormányzata Képviselő-testülete 2026. október 1. napján tartandó nyílt testületi ülésére

Tárgy: Az Önkormányzat szociális célú tűzifa támogatás elosztásáról szóló önkormányzati rendelet megalkotása
Előterjesztő: Ispán Krisztina polgármester
Az Önkormányzat szociális célú tűzifa támogatás elosztásáról szóló önkormányzati rendelet megalkotása
Tisztelt Képviselő-testület!

A Képviselő-testület az 41/2026. (IX.11.) számú határozatával elfogadta és támogatási kérelmet nyújtott be a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont szerinti a települési önkormányzatok szociális célú tüzelőanyag vásárlásához kapcsolódó támogatására kiírt 2026. évi pályázatra, Ezt követően meg kell alkotni az Önkormányzat szociális célú tűzifa támogatás elosztásáról szóló önkormányzati rendeletét, mely mellékletét képezi a pályázatnak. 
Nyertes pályázat esetén A Képviselő-testületnek - a kiosztás előtt hatályba lépő - rendeletben szabályoznia kell támogatást a szociális rászorultság és a 2026. évi igénylés részletes feltételeit akként, hogy

a) a Szoc. tv. szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen,

b)  a Gyvt.-ben szabályozott halmozottan hátrányos helyzetű gyermeket nevelő család élvezzen előnyt, 

c)  előnyben részesíti a rendszeres gyermekvédelmi kedvezményben részesülő családokat, 

d)  az egyszülős háztartások élvezzenek előnyt, 

e)  azt a családot, amelyikben rokkantsági ellátásban részesülő él élvezzen előnyt 

f)  a 65 év feletti, egyedül élő nyugdíjasok, akiknek a nyugdíja nem éri el a 150.000 Ft-t élvezzenek előnyt 

g)  előnyben részesíti a 3 vagy több gyermeket nevelő családokat és 

h)  háztartásonként legfeljebb 5 erdei m3 tűzifa vagy 10 q szén biztosítására kerüljön sor, valamint 

i)  vállalja, hogy a szociális célú tüzelőanyagban részesülőtől semmilyen ellenszolgáltatást nem kér.

A rendelet megalkotása érdekében a rendelet-tervezet az előterjesztés mellékletében foglaltak szerint elkészítésre került.

Sóly, 2026.09.25.
Ispán Krisztina s.k.

polgármester

Előzetes hatásvizsgálat

1. Társadalmi hatások

A rendelet azokat a családokat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent.

2. Gazdasági, költségvetési hatások

A rendeletnek gazdaságélénkítő hatása nincsen. A rendelet végrehajtása az önerőt, valamint a kiszállítás költségét jelenti, mint pénzügyi terhet az önkormányzat gazdálkodásában.

3. Környezeti következmények, hatások

A tűzifa elégetése nem okoz akkora légszennyezettséget, mint az esetleg a szegényebb családok által elégetett egyéb anyagok.

4. Egészségügyi következmények, hatások

A rendeletben foglaltak végrehajtásának egészségügyi következményei nincsenek.

5. Adminisztratív terheket befolyásoló hatások

A rendelet végrehajtása átmenetileg nagyobb munkaterhet ró a Hajmáskéri Közös Önkormányzati Hivatal munkatársaira, ugyanis a napi feladatok ellátása mellett a határozatok meghozatalai is rájuk hárul. Ugyanakkor többlet feladatok jelent azon személy(ek) részére, aki(k) a szállítással és a tűzifa átadásával kapcsolatosa teendőket intézi(k).

6. A jogszabály megalkotásának szükségessége, a jogalkotás elmaradásának várható következményei

A települési önkormányzatok szociális célú tüzelőanyag vásárlásához kapcsolódó kiegészítő
támogatásról szóló Belügyminiszteri pályázat alapján Sóly Község Önkormányzata 21 m3 szociális célú tűzifa vásárláshoz kapcsolódó kiegészítő támogatást kapott. Ennek elosztása, valamint az említett jogszabály előírása alapján helyi rendelet megalkotása vált szükségessé. A rendelet megalkotásának elmaradása a támogatás visszafizetését vonná maga után.

7. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

Sóly, 2026.09.25.
dr. Flőrich-Tóth Ágnes s.k.

jegyző

Részletes indokolás

Az 1. §-hoz 

A rendelet megalkotásának szükségességét és területi hatályát határozza meg.

A 2. §-hoz, a 3. §-hoz és az 1. melléklethez 

Szabályozza a jogosultsági feltételeket, rögzíti a jogosultságot kizáró feltételeket, szabályozza a természetbeni ellátás biztosítására vonatkozó eljárásrendet.

A 4. §-hoz 

A rendelet hatálybalépés és hatályvesztését határozza meg.

Sóly Község Önkormányzata Képviselő-testületének …/2026. (….) önkormányzati rendelete

szociális célú tűzifa támogatás elosztásáról

(tervezet)

[1] A rendelet megalkotásának célja, hogy a településen élő szociálisan rászoruló személyek részére az önkormányzat pályázati támogatás felhasználásával térítésmentesen téli tüzelőanyagot biztosítson.

[2] Sóly Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a pontjában meghatározott feladatkörében eljárva a következőket rendeli el:

1. §

(1) A Magyarország 2026. évi központi költségvetéséről szóló 2025. évi LXIX. törvény (a továbbiakban: költségvetési törvény) 3. melléklet 2.3.1. pont alapján benyújtott pályázat keretében a központi költségvetés a települési önkormányzatok szociális célú tűzifa vásárláshoz kapcsolódó támogatást biztosít Sóly Község Önkormányzata részére.

(2) E rendelet célja, hogy Sóly település lakóinak támogatást nyújtson szociális rászorultsága alapján, meghatározza az egyszeri tűzifa juttatás jogosultsági feltételeit és az igénylés és támogatás módját.

(3) E rendelet hatálya kiterjed Sóly közigazgatási területén lakcímmel, lakóhellyel, rendelkező állampolgárokra.

(4) E rendelet alkalmazásában a család, az egyedül élő és a háztartás fogalmak alatt a szociális igazgatásról és a szociális ellátásokról szóló 1993. évi III. törvény 4. § (1) bekezdésében (továbbiakban: Szoctv.) meghatározott fogalmakat kell érteni.

2. §

(1) Az önkormányzat a rendelkezésre álló keret mértékéig a rászoruló személyeket, vissza nem térítendő támogatásként – háztartásonként – legfeljebb 3 erdei m3 tűzifa támogatásban részesíti.

(2) A képviselő-testület természetbeni kemény lombos tűzifa támogatásban részesíti azt a szociálisan rászorult személyt, akinek a támogatás elnyerése céljából megnevezett lakóingatlana fával fűthető.

(3) A szociális rászorultság megállapítása során előnyben kell részesíteni:

a)
a Szoctv.-ben szabályozott:

aa)
aktív korúak ellátására,

ab)
időskorúak járadékára

ac)
települési támogatásra jogosult személyek körét,

b)
a gyermekek védelméről és gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő családot.

c)
rendszeres gyermekvédelmi kedvezményben részesülő családokat,

d)
az egyszülős háztartásokat,

e)
az a családot, amelyikben rokkantsági ellátásban részesülő él,

f)
azt a 65 év feletti, egyedül élő nyugdíjasat, akiknek a nyugdíja nem éri el a 150.000 Ft-t,

g)
a 3 vagy több gyermeket nevelő családokat

3. §

(1) A kérelmeket az 1. melléklet szerinti formanyomtatványon kell benyújtani a Hajmáskéri Közös Önkormányzati Hivatal (8192 Hajmáskér, Kossuth Lajos utca 31.) szociális ügyintézőjénél.

(2) A kérelmek elbírálása beérkezési sorrendben történik. A jogosultságról a Képviselő-testület határozatban dönt.

(3) Kérelmeként maximum 3 m3 tűzifa adható.

(4) Sóly Község Önkormányzata vállalja, hogy a szociális célú tűzifa támogatásban részesülőktől ellenszolgáltatást nem kér.

4. §

Ez a rendelet 2026. november 16-án lép hatályba, és 2027. március 1-jén hatályát veszti.

	..............................................

Ispán Krisztina
	.........................................

dr. Flőrich-Tóth Ágnes

	polgármester
	jegyző


Záradék:

Ezen rendelet 2026. …... napján lett kihirdetve.

	.......................................

	dr. Flőrich-Tóth Ágnes

jegyző


1. melléklet a        . (       .) önkormányzati rendelethez

Kérelem

…………………………………………. (név) szül. hely és idő: ……………………………... Sóly, ………………………………………….... utca ………………. szám alatti lakos kérem, hogy részemre Sóly Község Önkormányzat Képviselő-testületének a szociális tűzifa támogatás helyi  szabályairól szóló .        (.) önkormányzati rendelete alapján szíveskedjenek természetbeni juttatásként   ………erdei m3 tűzifát biztosítani.

A tűzifa támogatási kérelemhez az alábbi dokumentumok csatolandók:

a) aktív korúak ellátására, a megállapító határozat száma:

b) időskorúak járadékára, a megállapító határozat száma:

c) rendkívüli települési támogatásra jogosultságot megállapító határozat száma:

d) a gyermekek védelméről és a gyámügyi igazgatásról szóló 1997. évi XXXI. törvényben szabályozott hátrányos és halmozottan hátrányos gyermeket nevelő család, a megállapító határozat száma: 

e) fűtés módja: fatüzelés / vegyes tüzelésű kazán (megfelelő aláhúzandó)

f) jövedelemigazolás, nyugdíjszelvény

g) az egyszülős háztartásról vagy az egy háztartásban élő 3 vagy több eltartott gyermek nevelésről szóló nyilatkozat:

...................................................................................................................................................................................................................................................................................................................................................................................................................................................................................................................................................................................................................................................................................................................................................................................

Sóly, 2026. ………………………………..

……………………………….

kérelmező

